અમેરિકાની એક કોલેજમાં મારું ભણવાનું પૂરું થયું અને નજીકના એક ઘરડા ઘરમાં નર્સ તરીકેની નોકરી મને મળી. દરરોજ આશરે વીસેક દર્દીઓની સેવા કરવાની અને તેમને દવા આપવાથી માંડીને ઈન્જેક્શન કે બોટલ ચડવવાનું ધ્યાન રાખવાનું મારું કામ. દર્દીઓએ ખાધું કે નહિ તથા એમને જોઈતી સગવડ આપવાની મારી ફરજ હતી. આમ તો લોકોની મદદ કરવામાં મને ખૂબ મજા આવતી. અનેક વૃદ્ધવયના દર્દીની સેવા કરવાની અને કેટલાય પરિવારોની સાથે તેમના સગાઓ સાથે ચર્ચા કરવાની.